ระเบียบคณะกรรมการข้าราชการฝ่ายศาลปกครองว่าด้วยการย้ายข้าราชการฝ่ายศาลปกครองพ.ศ. ๒๕๕๓ อาศัยอํานาจตามความในมาตรา ๘๔ วรรคหนึ่ง (๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครอง จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการย้าย ข้าราชการฝ่ายศาลปกครอง พ.ศ. ๒๕๕๓"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบคณะกรรมการข้าราชการฝ่ายศาลปกครอง ว่าด้วยการย้ายข้าราชการฝ่ายศาลปกครอง พ.ศ. ๒๕๔๒ข้อ ๔ ในระเบียบนี้"สํานักงาน" หมายความว่า สํานักงานศาลปกครอง"เลขาธิการ" หมายความว่า เลขาธิการสํานักงานศาลปกครอง"ข้าราชการ" หมายความว่า ข้าราชการฝ่ายศาลปกครอง"การย้าย" หมายความว่า การแต่งตั้งข้าราชการผู้ดํารงตําแหน่งหนึ่งให้ไปดํารงตําแหน่งอื่นในตําแหน่งประเภทเดียวกันและในระดับที่ไม่สูงกว่าเดิม ไม่ว่าจะเป็นการแต่งตั้งในสายงานเดียวกันหรือต่างสายงาน หรือการแต่งตั้งข้าราชการให้ไปดํารงตําแหน่งในตําแหน่งต่างประเภทกัน"ผู้มีอํานาจสั่งย้าย" หมายความว่า ผู้มีอํานาจสั่งบรรจุและแต่งตั้งข้าราชการทุกตําแหน่งนอกจากตําแหน่งเลขาธิการและรองเลขาธิการสํานักงานศาลปกครองข้อ ๕ การย้ายข้าราชการจะกระทําได้ต่อเมื่อผู้นั้นมีคุณสมบัติตรงตามคุณสมบัติเฉพาะสําหรับตําแหน่งตามที่กําหนดในมาตรฐานกําหนดตําแหน่งสําหรับตําแหน่งนั้น และผู้มีอํานาจสั่งย้ายจะต้องพิจารณาถึงความรู้ความสามารถ สมรรถนะ ความประพฤติ ประวัติการรับราชการ ผลสัมฤทธิ์และประสิทธิภาพขององค์กร ตลอดจนลักษณะของงานและเหตุผลความจําเป็นเพื่อประโยชน์ของทางราชการในกรณีที่ข้าราชการผู้ใดมีคุณสมบัติไม่ตรงตามคุณสมบัติเฉพาะสําหรับตําแหน่งตามที่กําหนดในมาตรฐานกําหนดตําแหน่งสําหรับตําแหน่งนั้น ถ้าเลขาธิการเห็นสมควร จะสั่งให้ย้ายได้ต่อเมื่อได้รับความเห็นชอบจากคณะกรรมการข้าราชการฝ่ายศาลปกครองข้อ ๖ การย้ายข้าราชการจะสั่งให้มีผลย้อนหลังได้ต่อเมื่อผู้นั้นได้รักษาราชการแทนรักษาการในตําแหน่ง หรือได้รับมอบหมายให้ปฏิบัติหน้าที่ในตําแหน่งนั้นอยู่ก่อนแล้ว โดยจะสั่งให้มีผลย้อนหลังไปถึงวันที่รักษาราชการแทน รักษาการในตําแหน่ง หรือปฏิบัติหน้าที่ในตําแหน่งนั้นก็ได้ข้อ ๗ การย้ายข้าราชการให้ย้ายได้ในระดับที่ไม่สูงกว่าเดิมการย้ายข้าราชการไปแต่งตั้งให้ดํารงตําแหน่งในระดับที่ต่ํากว่าเดิม ให้กระทําได้ต่อเมื่อผู้นั้นยินยอมเป็นลายลักษณ์อักษร พร้อมทั้งระบุเหตุผลและความจําเป็นเพื่อประกอบการพิจารณาของผู้มีอํานาจสั่งย้ายข้อ ๘ การย้ายข้าราชการผู้ดํารงตําแหน่งประเภททั่วไปตําแหน่งหนึ่ง ไปแต่งตั้งให้ดํารงตําแหน่งประเภททั่วไปตําแหน่งอื่นในสายงานเดียวกันหรือต่างสายงานกัน ให้เป็นดุลพินิจของผู้มีอํานาจสั่งย้าย สําหรับการย้ายให้ไปดํารงตําแหน่งอื่นในต่างสายงานนั้น ผู้มีอํานาจสั่งย้ายอาจกําหนดให้มีการทดลองปฏิบัติราชการก่อนการแต่งตั้งก็ได้ข้อ ๙ ซึ่งมีวุฒิระดับปริญญาตรีและไม่เคยดํารงตําแหน่งประเภทวิชาการ ไปแต่งตั้งให้ดํารงตําแหน่งประเภทวิชาการระดับปฏิบัติการ จะย้ายได้ต่อเมื่อผู้นั้นผ่านการสอบคัดเลือกและจะต้องทดลองปฏิบัติราชการในตําแหน่งนั้นเป็นระยะเวลาหกเดือน และจะต้องผ่านการประเมินผลการปฏิบัติราชการจากผู้บังคับบัญชา โดยพิจารณาประเมินจากผลการปฏิบัติราชการที่จัดทําขึ้นในระหว่างที่ได้รับ มอบหมายให้ปฏิบัติราชการในตําแหน่งที่จะแต่งตั้ง ทั้งนี้ ให้เป็นไปตามหลักเกณฑ์และวิธีการที่สํานักงานกําหนดในกรณีที่ข้าราชการตามวรรคหนึ่งเป็นผู้ที่โอนมาจากส่วนราชการอื่น การย้ายตามหลักเกณฑ์และวิธีการที่กําหนดไว้ในวรรคหนึ่ง จะกระทําได้ต่อเมื่อผู้นั้นได้โอนมารับราชการที่สํานักงานมาแล้วเป็นเวลาไม่น้อยกว่าหนึ่งปีข้อ ๑๐ การย้ายข้าราชการผู้ดํารงตําแหน่งประเภทวิชาการตําแหน่งหนึ่ง ไปแต่งตั้งให้ดํารงตําแหน่งประเภทวิชาการตําแหน่งอื่นในสายงานเดียวกัน ให้เป็นดุลพินิจของผู้มีอํานาจสั่งย้ายแต่ถ้าเป็นการย้ายข้าราชการผู้ดํารงตําแหน่งประเภทวิชาการตําแหน่งหนึ่ง ไปแต่งตั้งให้ดํารงตําแหน่งประเภทวิชาการตําแหน่งอื่นต่างสายงานกันและมิใช่ตําแหน่งพนักงานคดีปกครอง จะย้ายได้ต่อเมื่อผู้นั้นผ่านการคัดเลือกตามหลักเกณฑ์และวิธีการที่สํานักงานกําหนด ในการนี้ อาจกําหนดให้มีการทดลองปฏิบัติราชการก่อนการแต่งตั้งก็ได้ข้อ ๑๑ การย้ายข้าราชการผู้ดํารงตําแหน่งประเภทวิชาการระดับเชี่ยวชาญ ไปแต่งตั้งให้ดํารงตําแหน่งประเภทอํานวยการระดับสูง หรือการย้ายข้าราชการผู้ดํารงตําแหน่งประเภทอํานวยการระดับสูง ไปแต่งตั้งให้ดํารงตําแหน่งประเภทวิชาการระดับเชี่ยวชาญ ผู้นั้นจะต้องผ่านการคัดเลือกตามหลักเกณฑ์และวิธีการที่สํานักงานกําหนดการย้ายข้าราชการผู้ดํารงตําแหน่งประเภทอํานวยการระดับสูง ไปแต่งตั้งให้ดํารงตําแหน่งประเภทวิชาการระดับเชี่ยวชาญตามวรรคหนึ่ง หากผู้นั้นเป็นผู้ที่เคยดํารงตําแหน่งประเภทวิชาการระดับเชี่ยวชาญแล้ว ให้เป็นดุลพินิจของผู้มีอํานาจสั่งย้ายโดยไม่ต้องดําเนินการตามวรรคหนึ่ง ทั้งนี้ ให้คํานึงถึงประโยชน์ของทางราชการเป็นหลักประกอบกับสิทธิประโยชน์ที่ผู้นั้นเคยได้รับอยู่เดิมด้วยการย้ายข้าราชการผู้ดํารงตําแหน่งประเภทวิชาการระดับชํานาญการพิเศษ (พนักงานคดีปกครอง) ไปแต่งตั้งให้ดํารงตําแหน่งประเภทอํานวยการระดับสูง (เจ้าหน้าที่บริหารงานศาลปกครอง) ในหน่วยงานด้านคดีปกครอง ผู้นั้นจะต้องผ่านการคัดเลือกตามหลักเกณฑ์และวิธีการที่สํานักงานกําหนดในกรณีที่ไม่มีผู้สมัครเข้ารับการคัดเลือกหรือมีแต่ไม่ผ่านการคัดเลือก ตามที่กําหนดไว้ในวรรคหนึ่ง และวรรคสาม ให้สํานักงานพิจารณาคัดเลือกผู้ดํารงตําแหน่งประเภทวิชาการระดับเชี่ยวชาญให้ดํารงตําแหน่งประเภทอํานวยการระดับสูงได้ตามความเหมาะสม โดยคํานึงถึงประโยชน์ที่ทางราชการจะได้รับเป็นสําคัญข้อ ๑๒ การย้ายข้าราชการผู้ดํารงตําแหน่งประเภทอํานวยการระดับสูง หรือประเภทบริหารระดับสูง ไปแต่งตั้งให้ดํารงตําแหน่งประเภทวิชาการระดับทรงคุณวุฒิ ผู้นั้นจะต้องได้รับเงินเดือนไม่ต่ํากว่าขั้นต่ําของบัญชีเงินเดือนขั้นต่ําขั้นสูงของตําแหน่งประเภทวิชาการระดับทรงคุณวุฒิและผ่านการคัดเลือกตามหลักเกณฑ์และวิธีการที่สํานักงานกําหนดการย้ายข้าราชการผู้ดํารงตําแหน่งประเภทบริหารระดับสูง ไปแต่งตั้งให้ดํารงตําแหน่งประเภทวิชาการระดับทรงคุณวุฒิตามวรรคหนึ่ง หากผู้นั้นเป็นผู้ที่เคยดํารงตําแหน่งประเภทวิชาการระดับทรงคุณวุฒิแล้ว ให้เป็นดุลพินิจของผู้มีอํานาจสั่งย้ายโดยไม่ต้องดําเนินการตามวรรคหนึ่ง ทั้งนี้ ให้คํานึงถึงประโยชน์ของทางราชการเป็นหลักประกอบกับสิทธิประโยชน์ที่ผู้นั้นเคยได้รับอยู่เดิมด้วยข้อ ๑๓ การย้ายข้าราชการผู้ดํารงตําแหน่งประเภทวิชาการระดับทรงคุณวุฒิ หรือประเภทอํานวยการระดับสูง ไปแต่งตั้งให้ดํารงตําแหน่งประเภทบริหารระดับสูง ผู้นั้นจะต้องผ่านการคัดเลือกจากประธานศาลปกครองสูงสุดโดยความเห็นชอบของคณะกรรมการตุลาการศาลปกครองข้อ ๑๔ ข้าราชการตําแหน่งหนึ่งที่ถูกย้ายไปแต่งตั้งให้ดํารงตําแหน่งอื่นในประเภทเดียวกันและในระดับเดิม หรือในระดับที่ต่ํากว่าเดิม หรือต่างประเภทกัน ให้ผู้นั้นได้รับเงินเดือนในอัตราที่ได้รับอยู่เดิมเว้นแต่ผู้นั้นได้รับเงินเดือนสูงกว่าขั้นสูงของบัญชีเงินเดือนขั้นต่ําขั้นสูงของระดับที่ได้รับการแต่งตั้ง ให้ผู้นั้นได้รับเงินเดือนในอัตราขั้นสูงของบัญชีเงินเดือนขั้นต่ําขั้นสูงของระดับที่ได้รับการแต่งตั้งนั้น แต่ถ้าผู้นั้นได้รับเงินเดือนต่ํากว่าขั้นต่ําของบัญชีเงินเดือนขั้นต่ําขั้นสูงของระดับที่ได้รับแต่งตั้ง ให้ผู้นั้นได้รับเงินเดือนในอัตราขั้นต่ําของบัญชีเงินเดือนขั้นต่ําขั้นสูงของบัญชีเงินเดือนขั้นต่ําขั้นสูงของระดับที่ได้รับการแต่งตั้งนั้นในกรณีการย้ายข้าราชการตามวรรคหนึ่ง ถ้าผู้นั้นได้รับเงินเดือนต่ํากว่าอัตราเงินเดือนตามคุณวุฒิแรกบรรจุของตําแหน่งที่ได้รับแต่งตั้ง ให้ผู้นั้นได้รับเงินเดือนตามคุณวุฒิแรกบรรจุในตําแหน่งที่ได้รับการแต่งตั้งนั้นในกรณีที่อัตราเงินเดือนขั้นต่ําชั่วคราวยังมีผลใช้บังคับ การย้ายข้าราชการตามวรรคหนึ่งถ้าผู้นั้นได้รับเงินเดือนต่ํากว่าขั้นต่ําของระดับที่ได้รับการแต่งตั้ง ให้ผู้นั้นได้รับเงินเดือนในอัตราที่ได้รับอยู่เดิมและไม่ต่ํากว่าขั้นต่ําชั่วคราวข้อ ๑๕ ภายใต้บังคับข้อ ๑๓ ในกรณีที่มีความจําเป็นหรือมีเหตุพิเศษเพื่อประโยชน์แก่การปฏิบัติราชการของศาลปกครองหรือสํานักงาน ประธานกรรมการข้าราชการฝ่ายศาลปกครองอาจอนุมัติให้ยกเว้นการปฏิบัติตามข้อหนึ่งข้อใดในระเบียบนี้ แล้วรายงานให้คณะกรรมการข้าราชการฝ่ายศาลปกครองทราบก็ได้ข้อ ๑๖ เพื่อประโยชน์ในการย้ายข้าราชการไปแต่งตั้งให้ดํารงตําแหน่งประเภทอํานวยการระดับสูง ให้ผู้ดํารงตําแหน่งประเภทวิชาการระดับชํานาญการพิเศษ ซึ่งเคยดํารงตําแหน่ง ระดับ ๘ อยู่ก่อนวันที่ระเบียบนี้มีผลใช้บังคับ ที่มีระยะเวลาการดํารงตําแหน่งดังกล่าวรวมกันมาแล้วไม่น้อยกว่าสองปี และได้รับเงินเดือนไม่ต่ํากว่า ๓๒,๐๗๐ บาท เป็นผู้ที่มีสิทธิเข้ารับการคัดเลือกได้เฉพาะในการคัดเลือกข้าราชการเพื่อแต่งตั้งให้ดํารงตําแหน่งประเภทอํานวยการระดับสูงในครั้งแรกนับแต่วันที่ระเบียบนี้มีผลใช้บังคับเท่านั้นข้อ ๑๗ ในวาระเริ่มแรก เพื่อรับรองสิทธิของข้าราชการที่มีอยู่ก่อนวันที่ระเบียบนี้มีผลใช้บังคับ ให้ย้ายผู้ซึ่งผ่านการคัดเลือกเพื่อเลื่อนขึ้นแต่งตั้งให้ดํารงตําแหน่งที่ปรึกษาสํานักงานศาลปกครอง (เจ้าหน้าที่ศาลปกครอง ๑๐ ชช.) ตามบัญชีรายชื่อผู้ผ่านการคัดเลือกแนบท้ายประกาศสํานักงานศาลปกครอง เรื่อง รายชื่อผู้ผ่านการคัดเลือกเพื่อเลื่อนขึ้นแต่งตั้งให้ดํารงตําแหน่งที่ปรึกษาสํานักงานศาลปกครอง (เจ้าหน้าที่ศาลปกครอง ๑๐ ชช.) ลงวันที่ ๗ มกราคม ๒๕๕๒ ไปแต่งตั้งให้ดํารงตําแหน่งที่ปรึกษาสํานักงานศาลปกครอง (ตําแหน่งประเภทวิชาการระดับทรงคุณวุฒิ)ตามหลักเกณฑ์การแต่งตั้งให้ดํารงตําแหน่งตามแนบท้ายประกาศสํานักงานศาลปกครอง เรื่อง การคัดเลือกข้าราชการฝ่ายศาลปกครองเพื่อเลื่อนขึ้นแต่งตั้งให้ดํารงตําแหน่งที่ปรึกษาสํานักงานศาลปกครอง(เจ้าหน้าที่ศาลปกครอง ๑๐ ชช.) ลงวันที่ ๑๐ พฤศจิกายน ๒๕๕๑ ได้ จนกว่าจะมีการยกเลิกบัญชีตามประกาศดังกล่าวหรือจนกว่าจะมีการคัดเลือกใหม่ข้อ ๑๘ ให้เลขาธิการรักษาการตามระเบียบนี้ และให้มีอํานาจออกประกาศ คําสั่งตลอดจนหลักเกณฑ์และวิธีการเพื่อประโยชน์ในการปฏิบัติตามระเบียบนี้ผู้มีอํานาจลงนาม ประกาศ ณ วันที่ ๘ เมษายน พ.ศ. ๒๕๕๓ อักขราทร จุฬารัตน ประธานศาลปกครองสูงสุด ประธานกรรมการข้าราชการฝ่ายศาลปกครอง